74 



Hjalti Jonsson, der flere Gange har været oppe paa Eldey 

 for at fange Havsuler, opgiver, at Klippens Overflade er ca. 12 000 

 Kv. Alen, og at enhver Plet, hvor der kan anbringes Reder, er 

 optaget af Suler. 



Foruden paa Eldey yngler en Koloni Havsuler paa Siilasker 

 ved Vestmannøerne, men at Kolonien skulde tælle ca. 5,000 Par, 

 hvad 2 Englændere, der for nogle Aar siden besøgte Yngleplad- 

 sen, mener, er efter Meddelelse fra Hjalti Jonsson, der nøje 

 kender Øernes Fuglebestand, meget overdrevet. At der dog ved 

 Vestmannøerne yngler en større Koloni, er utvivlsomt, eftersom 

 der aarlig fanges fra 500 til 1,000 Suleunger. 



Rimeligvis yngler Havsulen ogsaa paa Drangey i Skagafjorden, 

 paa Grimsø og ved Langanes i Pingeyjarsyssel, men kun i ringe 

 Antal. 



Dr. P. Jonsson har meddelt mig, at Sulen ved Vestmann- 

 øerne begynder at lægge Æg i Midten af April. 



De Æg, som jeg har erholdt fra Vestmannøerne og Eldey, er 

 dog ikke fundne før i Maj og Juni. 



Æggets Længde og Bredde: 

 70,5 mm 44 mm 

 79 » 50,5 » 



SKARV, AALEKRAGE ; isl. : Dilaskarfur (Phalacvocorax carbo). 

 Aalekragen er Standfugl og træffes rundt hele Landet, hvor der 

 findes høje Skær og Klippekyst, paa hvilke Steder den i Be- 

 gyndelsen af Maj lægger sine 3 Æg, der er overtrukne med et 

 blødt Kalklag. 



Det er en meget graadig Fugl, der i kort Tid kan nedsluge 

 et større Kvantum Fisk, hvad jeg engang har været Øjenvidne 

 til. En smuk Sommerdag i August, da jeg stod og fiskede ved 

 en større Indsø (Ulfljotsvatn), der ligger 5 å 6 Mil fra nærmeste 

 Havkyst, blev jeg meget forbavset ved at se en Skarv slaa sig 

 ned i Søen i Nærheden af, hvor jeg stod, og efter at have dyk- 

 ket under Vandet, straks komme op paa Overfladen med en 

 Forel af Vægt mindst ^4 Pd. i Næbbet. Fuglen havde grebet 

 Forellen lidt ovenfor Haleroden, men ved nogle behændige Ma- 

 nøvrer flyttedes Næbbet til Fiskens Hoved, hvorefter hele Fi- 

 sken nedslugtes med Hovedet foran. Ved at dele min Opmærk- 

 somhed mellem Fiskestangen og Skarven, saa jeg, at dette gentog 

 sig mindst 6 Gange i Løbet af ca. Vs Time, hvorefter Skarven, da 



